Shirika la Msalaba Mwekundu
Kongamano la Kimataifa la Msalaba Mwekundu na Hilali Nyekundu, ambalo hufanyika mara moja kila miaka minne, ndio taasisi ya juu zaidi katika Muungano huu. Huwaleta pamoja wajumbe kutoka Vyama vyote vya kitaifa na vilevile kutoka ICRC, Shirikisho na majimbo wanachama wa Mikataba ya Geneva. Katika kati ya mikutano, Tume Simamizi huwa na jukumu la kusimami utekelezaji wa maazimio ya kongamano hizo. Isitoshe, Tume Simamizi huratibu ushirikiano kati ya ICRC na Shirikisho. Inajumuisha wawakilishi wawili kutoka ICRC (akiwemo rais wake), wawili kutoka Shirikisho (akiwemo rais wake), na watu watano ambao huchaguliwa na Kongamano la Kimataifa. Tume Simamizi hukutana kila miezi sita hivi. Aidha, mkutano wa Baraza la Wajumbe wa Muungano hufanyika kila miaka miwili katika mfululizo wa mikutano ya Kikao Kikuu cha Shirikisho. Baraza la Wajumbe hupanga na kuratibu shughuli za pamoja za Muungano.
Upanga Magharibi
Upanga Magharibi ni jina la kata ya Wilaya ya Ilala katika Mkoa wa Dar es Salaam, Tanzania yenye postikodi namba 11103. Kwa mujibu wa sensa iliyofanyika mwaka wa 2002, kata ya Upanga Magharibi ina wakazi wapatao 9,259 waishio humo.
Kata ya Upanga magharibi, kiutawala, ina mitaa mitatu MTAA WA CHARAMBE ambao ndipo ilipo Hospitali ya Taifa ya Muhimbili, MTAA WA MFAUME ambao ndipo ilipo ofisi ya makao makuu ya SIDO Tanzania na MTAA WA FIRE ambao ndipo kwenye Kituo kikubwa cha Idara ya Zima moto.
UONGOZI
Diwani wa kata ya Upanga Magharibi ni Mheshimiwa Godwin Vincent Mmbaga(CCM)
Wenyeviti wa mitaa ya Upanga Maghraibi ni kama ifuatavyo:
MTAA WA CHARAMBE- Christopher Rugemalila(CCM)
MTAA WA MFAUME - Emanuel Max(CCM)
MTAA WA FIRE - Jokha Lemkhi(CCM)